262 Jurnalul Oficial al Uniunii Europene 03/vol. 12 31993R1380 5.6.1993 JURNALUL OFICIAL AL COMUNITĂȚILOR EUROPENE L 136/20 REGULAMENTUL (CEE) NR. 1380/93 AL COMISIEI din 4 iunie 1993 privind eliminarea taxelor vamale și a elementelor fixe în cadrul schimburilor dintre Portugalia și restul Comunității și aplicarea de către Portugalia a taxelor Tarifului Vamal Comun în schimburile cu țările terțe, începând din 1 aprilie 1993 COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Actul de aderare a Spaniei și a Portugaliei, în spe- cial articolul 75 alineatul (4) și articolul 243 alineatul (4), întrucât actul de aderare prevede posibilitatea de a suprima taxele vamale și alte elemente pentru produsele agricole care fac obiectul schimburilor dintre Portugalia și Comunitatea celor zece; întrucât aceleași dispoziții permit o aliniere accelerată a drepturilor vamale ale Portugaliei la Tariful Vamal Comun; întrucât, în temeiul Regulamentului (CEE) nr. 3792/85 al Consi- liului din 20 decembrie 1985 de stabilire a regimului aplicabil în schimburile de produse agricole dintre Spania și Portugalia (), modificat ultima dată de Regulamentul (CEE) nr. 3296/88 al Comisiei (2), dispozițiile din articolul 75 alineatul (4) și din articolul 243 alineatul (4) din actul de aderare se aplică și în pri- vința taxelor care se aplică în cadrul schimburilor dintre Spania și Portugalia; întrucât Portugalia și Spania au prezentat cereri în acest sens; întrucât realizarea unei piețe unice presupune eliminarea restric- țiilor privind schimburile comerciale, nu doar între statele membre ale Comunității în alcătuirea ei din 31 decembrie 1985, ci și între aceste state membre și Spania și Portugalia, precum și între aceste două ţări; întrucât măsurile prevăzute în prezentul regulament sunt con- forme cu avizul tuturor comitetelor de gestiune interesate, ADOPTĂ PREZENTUL REGULAMENT: Articolul 1 (1) Începând din 1 aprilie 1993: (a) Portugalia elimină, în schimburile comerciale cu restul Comu- nității, pentru produsele supuse unei organizări comune a pie- țelor: — taxele vamale, — elementele fixe destinate să asigure protecţia industriei prelucrătoare; (b) Spania elimină, în schimburile comerciale cu Portugalia, pen- tru produsele supuse unei organizări comune a pieţelor, taxele vamale; (c) se elimină taxele vamale pe care celelalte state membre ale Comunității Economice Europene le aplică importurilor pro- venind din Portugalia. (2) Începând cu 1 aprilie 1993, Portugalia aplică în schimburile comerciale cu țările terțe taxele vamale care sunt aplicate de restul Comunității. Totuși, dispozițiile de la alineatul precedent nu se aplică decât de la intrarea în vigoare a prezentului regulament, pentru produsele cu codurile NC ex 1208 10 00, 1515 11 00, 1515 19 10 și ex 0901 12 00, pentru care Portugalia aplica înainte de 1 aprilie 1993 o taxă vamală inferioară celei aplicate de restul Comunită- ții. Articolul 2 Prezentul regulament intră în vigoare la data publicării în Jurnalul Oficial al Comunităților Europene. Prezentul regulament se aplică de la 1 aprilie 1993, ținând cont de dispozițiile articolului 1 alineatul (2) al doilea paragraf. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 4 iunie 1993. () JOL 367,31.12.1985, p. 7. () JOL293,27.10.1988, p. 7. Pentru Comisie Ren€& STEICHEN Membru al Comisiei